***Privind elaborarea, implementarea și verificarea***

***planului de autocontrol al operatorilor din***

***domeniul siguranței produselor alimentare***

În temeiul art.131 alin.(10) din Legea nr. 306/2018 privind siguranța alimentelor, pct. 8 sbp. 2), pct.14 sbp.16) și pct.19 al Regulamentului cu privire la organizarea și funcționarea Agenției Naționale pentru Siguranța Alimentelor aprobat prin Hotărârea Guvernului nr.14/2023 și în vederea asigurării consumatorilor cu produse alimentare sigure pentru consum,

**ORDON:**

1. Se aprobă Normele privind elaborarea, implementarea și verificarea planului de autocontrol al operatorilor din domeniul siguranței produselor alimentare conform anexelor:
	1. Norme privind elaborarea, implementarea și verificarea planului de autocontrol al operatorilor din domeniul siguranței produselor alimentare de origine nonanimală și a siguranței produselor culinare, conform anexei nr.1;
	2. Norme privind elaborarea, implementarea și verificarea planului de autocontrol al operatorilor din domeniul siguranței produselor alimentare de origine animală, conform anexei nr.2;
2. Se pune în sarcina subdiviziunilor teritoriale pentru siguranța alimentelor:
	1. informarea operatorilor din domeniul alimentar cu privire la prevederile prezentului ordin;
	2. verificarea implementării planului de autocontrol de către operatorii din domeniul siguranței produselor alimentare;
3. Prezentul ordin intră în vigoare la data publicării în Monitorul Oficial al Republicii Moldova.
4. Controlul asupra executării prezentului ordin se pune în sarcina directorului general adjunct în domeniul siguranța alimentelor.

**Director general Radu MUSTEAȚA**